Eriväljaõppega sõjaväelane on kehastunud hulkuriks, kes satub tahtmatult konflikti väikelinna politseiülemaga. Toimub vahistamine, põgenemine ja algab jaht - kes trumpab keda üle.    Etenduse teeb aga lahedaks see, et tegevus toimub kõikjal - nii publiku ees, kohal, keskel kui ka saalist väljaspool. Asjale lisatakse ka  erilist vürtsi kaamerat kasutades, mistõttu kantakse publikuni erinevaid aspekte ja situatsioone, mis laval võiks kergesti kaduma minna. Minu jaoks oli aga pisut veider vaadata Risto Kübarat Rambo rollis, sest millegi pärast kangastub mulle silme ette kogu aeg muskliline Stallone, kes on Kübaraga justkui öö ja päev. Aga noh, maitseasi. Üldiselt vaheldusrikas etendus, mille kestus on meeldivalt lühike. Saab kiirelt õhtule. :)